stanford-oval/wikipedia huggingface dataset:
John Evans (tutkimusmatkailija)

John Evansin kartta Missourijoesta.
John Thomas Evans (1770 Waunfawr, Wales, Yhdistynyt kuningaskunta – 1799 New Orleans, Yhdysvallat) oli walesilainen tutkimusmatkailija, joka teki Missourijoen varhaisen kartan.
Evans oli metodistipastorin poika. Hän muutti Lontooseen etsimään töitä 1791. Lontoossa hän oli yhteyksissä walesilaisen kirjallisuuden seuran kanssa. Seuran jäsenet uskoivat, että Pohjois-Amerikassa oli intiaaniheimo, joka oli 1100-luvulla Amerikassa käyneiden walesilaistutkimusmatkailijoiden jälkeläisiä. Evans kiinnistui Madocin legendasta, ja häntä kannustettiin lähtemään etsimään heimoa Pohjois-Amerikkaan. Kirjallisuuden seura lähetti Evansin Pohjois-Amerikkaan, ja hän saapui Baltimoreen 10. lokakuuta 1792.
Evans työskenteli hetken Baltimoressa, kunnes lähti kohti Espanjan Louisianaa maaliskuussa 1793. Hän saapui New Madridiin kaksi kuukautta myöhemmin ja siitä hän jatkoi matkaansa St. Louisiin. Evans oli kuullut James MacKayn johtamasta retkikunnasta, jonka oli tarkoitus tehdä kolmas matka Missourijokea pitkin. Pelko Englannin ja Espanjan välisestä sodasta oli aiheellinen, joten Espanjan siirtokunnan johtajat heittivät Evansin vankilaan, sillä he pelkäsivät walesilaista vakoojana. Hänet vapautettiin kuitenkin pian, ja hänen puolestapuhujiensa joukossa oli myös MacKay.
MacKayn retkikunta, jossa Evans oli kakkosmiehenä, lähti St. Louisista elokuun lopussa 1795. He saapuivat nykyisen Nebraskan koillisosiin kolme kuukautta myöhemmin ja pystyttivät sinne linnoituksen. Saman talven aikana MacKay lähetti Evansin tutkimaan Missourijokea ja etsimään joen lähteiltä reittiä Tyynellemerelle. Evansin ryhmä selvisi nykyiseen Pohjois-Dakotaan, jossa se kohtasi kuitenkin vihamielisiä siouxeia, jotka pakottivat ryhmän palaamaan linnoitukseen. Keväällä 1796 Evans aloitti uuden matkan Missourin yläjuoksulle. Syyskuussa hän saapui mandani-intiaanien kylään Pohjois-Dakotassa. Evans vietti mandanien luona koko talven. Hän ei pystynyt yhdistämään mandanien kieltä kymriin, ja vuonna 1797 Evans lähetti walesilaisseuralla kirjeen, jossa hän kertoi, ettei hänellä ollut todisteita mandanien ja walesilaisten yhteydestä.
Evans palasi St. Louisiin toukokuussa 1797. Espanjalaiset palkkasivat hänet maanmittaajaksi Cape Girardeauhun. Evans teki vielä myös yhteistyötä jo aiemmin St. Louisiin palanneen MacKayn kanssa. He piirsivät yhdessä Missourijoen kartan Saint Charlesista mandanien kyliin asti. Lewis ja Clark kantoivat kopiota kartasta kuuluisalla retkellään Tyynellemerelle. Vuonna 1798 Evans matkusti New Orleansiin kuvernööri Manuel Gayoso de Lemosin vieraaksi. Evans sairastui ja kuoli vuonna 1799.
The Misadventures of P.B. Winterbottom

| The Misadventures of P> B. Winterbottom |
| --- | --- |

Kehittäjä:  The Odd Gentlemen
Julkaisija:  2K Play, Valve
Jakelija:  Xbox Live Arcade, Steam
Julkaistu:  17. helmikuuta 2010 (Xbox 360) 20. huhtikuuta 2010 (Windows)
Lajityyppi:  pulmapeli
Pelimuoto:  yksinpeli
Ikäluokitus:  ESRB: E
Alusta:  Xbox 360 (Xbox Live Arcade), Windows (Steam)
Jakelumuoto:  internet-lataus
Lisää peliartikkeleitaVideopelien teemasivulla
Infobox OK  : 
The Misadventures of P.B. Winterbottom on The Odd Gentlemen -pelitalon kehittämä pulmapeli. Se julkaistiin Xbox 360:lle Xbox Live Arcade -latauspalvelussa 17. helmikuuta 2010 ja Microsoft Windowsille Steam-jakeluna 20. huhtikuuta 2010.
Aiheesta muualla

The Misadventures of P.B. Winterbottomin virallinen sivusto (Arkistoitu – Internet Archive) (englanniksi)
Joonas Harjamäki

Joonas Hermanni Harjamäki (s. 30. toukokuuta 1986 Kauhajoki) on suomalainen kestävyysjuoksija. Hän edustaa Helsingin Kisa-Veikkoja ja häntä valmentaa Pentti Koskiaho. Aikaisemmin häntä on valmentanut myös Olli Virkkala. Aikaisemmin hän on edustanut Seinäjoen Seudun Urheilijoita ja Viipurin Urheilijoita.
Harjamäki karsiutui 3 000 metrin estejuoksun alkuerissä Barcelonan EM-kilpailuissa 2010. Hän on edustanut Suomea aikuisten maaotteluissa vuosina 2007−2012. Kalevan kisoissa hän on saavuttanut 3 000 metrin estejuoksussa kultaa 2007, 2009 ja 2012, hopeaa 2008 ja 2011 sekä pronssia 2014. Sisäratojen SM-kilpailuissa hän on saavuttanut 3 000 metrin juoksussa hopeaa 2013 ja pronssia 2012. Maastojuoksun SM-kilpailuissa hän on saavuttanut pronssia 4 kilometrin matkalla vuonna 2012.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 800 m | 1.53,09 | Lahti | 7. heinäkuuta 2010 |
| 1 000 m | 2.28,32 | Seinäjoki | 21. elokuuta 2007 |
| 1 500 m | 3.46,76 | Lapinlahti | 18. heinäkuuta 2010 |
| Mailin juoksu | 4.07,01 | Joensuu | 21. elokuuta 2010 |
| 2 000 m | 5.36,70 | Helsinki | 26. elokuuta 2008 |
| 3 000 m | 8.07,87 | Lappeenranta | 15. heinäkuuta 2010 |
| 5 000 m | 14.09,72 | Walnut, Yhdysvallat | 15. huhtikuuta 2011 |
| 3 000 m ej | 8.35,75 | Espoo (Leppävaara) | 30. kesäkuuta 2010 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 800 m | 1.58,66 | Helsinki | 3. helmikuuta 2019 |
| 800 m ylipitkä rata | 1.56,45 | Espoo | 5. joulukuuta 2012 |
| 1 000 m | 2.30,1h | Kuortane | 17. maaliskuuta 2011 |
| 1 500 m | 3.57,53 | Jyväskylä | 16. helmikuuta 2013 |
| 1 500 m ylipitkä rata | 3.57,71 | Kuopio | 16. helmikuuta 2019 |
| Mailin juoksu | 4.12,82 | Norman, Yhdysvallat | 27. helmikuuta 2010 |
| 3 000 m | 8.21,69 | Jyväskylä | 17. helmikuuta 2013 |
| 3 000 m ylipitkä rata | 8.10,82 | Seattle, Yhdysvallat | 13. helmikuuta 2010 |
Johann Theile

Johann Theile
Johann Friedrich Ludwig Theile (29. heinäkuuta 1646 Naumburg – 24. kesäkuuta 1724 Naumburg) oli saksalainen säveltäjä, musiikkiteoreetikko ja pedagogi.
Theile opiskeli aluksi Magdeburgin kanttori Schefflerin johdolla. Muutettuaan Leipzigiin hän opiskeli Leipzigin yliopistossa ja pääsi Heinrich Schützin oppiin. Lyypekissä hän ystävystyi Johann Adam Reinckenin ja Dietrich Buxtehuden kanssa. Vuonna 1673 Theile pääsi Kapellmeisterin asemaan Holstein-Gottorpissa, jossa työskenteli herttua Christian Albrechtin palveluksessa ja oli mukana avaamassa oopperataloa. Myöhemmällä urallaan hän työskenteli Wolfenbüttelissa (1685–1691) ja sitten herttua Christian I:n palveluksessa. Vuoden 1694 jälkeen Theilen liikkeet ovat pitkälti hämärän peitossa, mutta hän muutti vuonna 1718 Naumburgiin, jossa asui poikansa kanssa.
Theilen ensimmäinen julkaisu oli Weltliche Arien (1667), joka sisältää maallisia lauluja, duettoja ja kvartetteja sekä soitinfantasioita. Vuonna 1674 hän sävelsi passion Matteuksen mukaan. Hänen keskeisin tuotantonsa on hengellistä. Siihen kuuluu myös hengellinen ooppera Adam und Eva, Der erschaffene, gefallene und aufgerichtete Mensch. Theile kirjoitti kuusi tutkielmaa kontrapunktista; näistä Musikalisches Kunst-Buch saattoi vaikuttaa Johann Sebastian Bachin Fuugan taitoon.
Aiheesta muualla

IMSLP: Johann Theile: nuotteja
Joseph Effiong Ekuwem

Joseph Effiong Ekuwem (s. 18. joulukuuta 1949 Offi Udah) on nigerialainen roomalaiskatolinen arkkipiispa. Hänet vihittiin papiksi Calabarin hiippakuntaan 30. kesäkuuta 1979 ja nimitettiin Uyon hiippakunnan johtoon 4. heinäkuuta 1989. Piispaksi vihkiminen seurasi 9. joulukuuta. Pääkonsekraattorina toimi Paul Fouad Naïm Tabet, jota avustivat Brian David Usanga ja Albert Kanene Obiefuna.
Ekuwem sai 2. helmikuuta 2013 nimityksen Calabarin arkkipiispaksi.
Johan Frosterus (Sotkamon kirkkoherra)

Johan (Juhana) Abrahaminpoika Frosterus (30. marraskuuta 1720 Paltamo − 10. kesäkuuta 1809 Sotkamo) oli suomalainen kirjailija ja Sotkamon kirkkoherra.
Frosteruksen vanhemmat olivat Paltamon kirkkoherra Abraham Frosterus ja Katarina Cajanus. Hän kävi Oulun triviaalikoulua ja pääsi ylioppilaaksi 1736. Frosterus valmistui maisteriksi 1745 ja hänet vihittiin papiksi 1746. Frosterus oli Kajaanin kirkkoherrana vuodesta 1747 ja hänet valittiin Sotkamon kirkkoherraksi vuonna 1763. Vuonna 1800 hän sai jumaluusopin tohtorin arvon Uppsalan yliopistosta.
Frosterus on tehnyt muutamia runoja sekä vuonna 1791 ilmestyneen kirjan Hyödyllinen huvitus luomisen töistä joka oli ensimmäinen luonnontieteitä käsitellyt suomenkielinen teos.
Teoksia

Sydämmellinen onnen toiwotus, sijhen hywin cunniallisehen awio lijttohon, johonga, Jumalan edescatzomuxen cautta, professori cuningallisesa [sic] Turun academiasa, ... herr magisteri Martinus Johannes Wallenius ja ... neitzy Renata Frostera päättit ja sen walmistit, sinä 24. päiv. kesä cuusa wuonna 1764. Laulusa edespandu Johan Frosteruxelda, kirckoherralda Sotcamon pitäjäsä. Turusa, prändätty Johan Christopher Frenckellildä 1764
Hyödyllinen huwitus luomisen töistä, yxinkertaisille awuxi jumalan hywyden tundoon ja palweluxeen. Turusa, prändätty Frenckellin kirjan prändisä, omalla kustannuxella 1791, parattu ja uudesta prändätty Wasasa Londicerin kirjan-prändisä 1797, toinen ylöspano Turussa 1798, kolmas ylöspano 1802, neljäs ylöspano 1809, viides ylöspano 1817, kuudes ylöspano 1826, 7. painos Frenckell, Helsinki 1850
Runo-laulu Jumalan pyhästä laista ; jonka teki muinen kirkkoherra Sotkamossa Joh. Frosterus wuonna 1787. J. Karstenin tykönä, Kuopio 1857
Sydämellinen onnen toiwotus, hywin kunnialliseen awioliittoon, jonka M. J. Wallenius ja Renata Frosterus 24. päiwänä kesäkuuta v.1764 päätit ja vahvistit ; runossa esitellyt Johan Frosterus. P. Aschanin ja kump. tykönä, Kuopio 1857
Suomennoksia

August Hermann Francke : Doctorin August Herman Frankin Postilla, eli sunnuntai- ja juhlapäiwä-saarnat, saxan kielestä ruotsixi. Ja sitte: ruotsista suomexi käätyt. Se jälkimmäinen osa. Stockholmisa, präntätty Johan Christopher Holmbergin, präntisä 1781
Aiheesta muualla

Johan Frosteruksen elämäkerta Kansallisbiografiassa
Jos vielä jään (elokuva)

| Jos vielä jään> If I Stay |
| --- | --- |

Ohjaaja:  R.J. Cutler
Käsikirjoittaja:  R.J. Cutler Shauna Cross
Perustuu:  Gayle Formanin romaaniin Jos vielä jään
Tuottaja:  Denise Di Novi Alison Greenspan
Säveltäjä:  Heitor Pereira
Kuvaaja:  John de Borman
Leikkaaja:  Keith Henderson R.J. Cutler
Pääosat:  Chloë Grace Moretz Mireille Enos Lauren Lee Smith Liana Liberato Jamie Blackley Aliyah O'Brien Joshua Leonard Jakob Davies
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Pictures
Levittäjä:  Warner Bros. Fórum Hungary Netflix
Ensi-ilta:   22. elokuuta 2014  5. syyskuuta 2014
Kesto:  106 minuuttia
Alkuperäiskieli:  englanti
Budjetti:  11 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Jos vielä jään (If I Stay) on vuonna 2014 ensi-iltansa saanut R.J. Cutlerin ohjaama draamaelokuva. Se perustuu Gayle Formanin romaaniin Jos vielä jään vuodelta 2009. Elokuvan pääosassa on Chloë Grace Moretz.
Elokuvan ensi-ilta oli Yhdysvalloissa 22. elokuuta 2014. Suomessa ensi-ilta oli 5. syyskuuta 2014.
Näyttelijät

| 0 | 1 | 2 |
| --- | --- | --- |
|  Chloë Grace Moretz  | … |  Mia Hall, 17-vuotias muusikko   |
|  Mireille Enos  | … |  Kat Hall, Mian äiti   |
|  Lauren Lee Smith  | … |  Willow   |
|  Liana Liberato  | … |  Kim Schein, Mian paras ystävä   |
|  Jamie Blackley  | … |  Adam Wilde, Mian poikaystävä   |
|  Aliyah O'Brien  | … |  Emt   |
|  Joshua Leonard  | … |  Danny Hall, Mian isä   |
|  Jakob Davies  | … |  Teddy Hall, Mian pikkuveli   |
Aiheesta muualla

Jos vielä jään Internet Movie Databasessa (englanniksi)
Jos vielä jään Box Office Mojossa (englanniksi)
Jos vielä jään Rotten Tomatoesissa (englanniksi)
Jos vielä jään Metacriticissä (englanniksi)
Italiankielinen Wikipedia

Wikipedia, vapaa tietosanakirja
Italiankielisen Wikipedian logo
Italiankielinen Wikipedia on Wikipedian italiankielinen versio. Italiankielisessä Wikipediassa on noin 1 886 000 artikkelia ja se on tällä hetkellä artikkelimäärältään yhdeksänneksi suurin. Se perustettiin 11. toukokuuta 2001.
Historia

Italiankielinen Wikipedia aloitettiin tammikuussa 2002. 100 000 artikkelin raja ylittyi 9. syyskuuta 2005. Verrattain nopeaan kasvuun on vaikuttanut muun muassa botti, joka vuonna 2005 loi artikkelit yli 8 000 Espanjan kunnasta projektissa nimeltään "Comuni spagnoli", sekä yli 35 000 artikkelia Ranskan kunnista luonut botti. Parhaimmillaan italiankielinen Wikipedia on ollut viidenneksi suurin. Artikkelimäärä ylitti 200 000 rajan 28. syyskuuta 2006.
4. lokakuuta 2011 kaikki italiankielisen Wikipedian artikkelit piilotettiin ja korvattiin tekstillä, joka kertoi syyn miksi sivu on tyhjennetty. Sivut tyhjennettiin protestiksi Italian edustajainhuoneen käsittelyssä olleelle lakiesitykselle. Lakiesityksen mukaan henkilö, joka tuntisi itsensä loukatuksi verkkosivulla, voisi ilmoittaa sivulle, jolloin loukkaava sisältö olisi korjattava sivulle ilman arviointia 48 tunnin kuluessa. Protesti lopetettiin 6. lokakuuta ja artikkelit palautettiin ennalleen.
22. tammikuuta 2013 italiankieliseen Wikipediaan luotiin miljoonas artikkeli.
Kuvakaappauksia

Italiankielisen Wikipedian protestikirjoitus lokakuussa 2011
Aiheesta muualla

Kuvia tai muita tiedostoja aiheesta Italiankielinen Wikipedia Wikimedia Commonsissa
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
The Snipers

| ”The Snipers” Jermaine |
| --- | --- | --- |

Singlen tiedot
 Albumilta: Knives Out
 Äänitetty : 2006
 Julkaistu: 2006
 Tuottaja(t): Antto Tuomainen
 Tyylilaji: rock
 Levy-yhtiö: Indie Jones
Listasijoitukset
  Suomen virallinen lista: 8.
Jermainen muut singlet
| ”Metro Sky” 2005 | ”The Snipers” 2006 |   |
The Snipers on Jermainen ensimmäinen single neljä kuukautta myöhemmin ilmestyneeltä debyyttilevyltä Knives Out. Avausraita The Snipers löytyy albumilta uudelleen miksattuna ja masteroituna. Singlen äänitti, tuotti ja miksasi Antto Tuomainen huhti-toukokuun 2006 aikana. Singlen masteroi Petri Mäkelä.
Single ylsi Suomen virallisen listan sijalle 8.
Kappaleet

The Snipers
Powder Dry
Kokoonpano

Petri Mäkelä – laulu, kitara
Antti Loponen – kitara, kosketinsoittimet
Tuomas Lammi – basso
Petri Valkiala – rummut
Joseph Everard Harris

Joseph Everard Harris (s. 19. maaliskuuta 1942) on trinidadtobagolainen roomalaiskatolinen arkkipiispa. Hänestä tuli spiritaanien jäsen 3. marraskuuta 1967, ja hänet vihittiin papiksi 14. heinäkuuta 1968. Hän sai 8. heinäkuuta 2011 nimityksen Port of Spainin koadjuuttoriarkkipiispaksi, ja 26. joulukuuta hänestä tuli sen arkkipiispa.
Harris vihittiin piispaksi 14. syyskuuta 2011. Edward Joseph Gilbert toimi pääkonsekraattorina Malcolm Patrick Galtin ja Gabriel Malzairen avustamana.
Jenny Markelin-Svensson

Jenny Markelin-Svensson.
Jenny Maria Gustava Markelin-Svensson (vuoteen 1911 Markelin; 30. lokakuuta 1882 Helsingin maalaiskunta – 17. maaliskuuta 1929 Helsinki) oli ammattientarkastaja ja Suomen ensimmäinen naispuolinen insinööri.
Markelin-Svenssonin vanhemmat olivat maanviljelijä Johan Fredrik Albert Markelin ja Amanda Fredrika Nummelin ja puoliso vuodesta 1911 rakennusteknikko Emil Svensson. Hän tuli ylioppilaaksi Nya svenska samskolanista 1899 ja valmistui insinööriksi ensimmäisenä naisena Polyteknillisestä opistosta 1905. Markelin-Svenssonin oppialana oli tie- ja sillanrakennus.
Markelin-Svensson perehtyi valmistumisensa jälkeen työoloihin Suomessa ja apurahojen turvin ammattientarkastukseen eri puolilla Eurooppaa. Vuonna 1908 hänet nimitettiin ammattientarkastaja Vera Hjeltin apulaiseksi ja 1909 apulaistarkastajaksi Viipurin ja Lahden tarkastuspiireihin. Hjeltiä Markelin-Svensson avusti vielä 1911–1913 valtion työsuojelu- ja huoltonäyttelyn hoidossa. Vuonna 1913 hän siirtyi Helsingin kaupungin palvelukseen, terveydenhoitolautakunnan naispuoliseksi työntarkastajaksi. Hän perehtyi ammattientarkastukseen ja työsuojeluun Skandinaviassa 1914, ja vuonna 1916 hän esitti ammattientarkastajien koulutuksen kehittämistä Suomessa.
Kun sosiaalihallitus perustettiin 1918, Markelin-Svensson siirtyi sen palvelukseen ja toimi Suomen ensimmäisenä naispuolisena ammattienylitarkastajana. Myöhemmin hän oli sosiaaliministeriön apulaisylitarkastaja aina varhaiseen kuolemaansa saakka. Markelin-Svensson oli aktiivinen yhteiskunnallinen vaikuttaja myös sanomalehtikirjoitusten, esitelmien ja luentojen sekä alan yhdistysten ja järjestöjen luottamustehtävien kautta.
Aiheesta muualla

MARKELIN (av Markelin-Svensson) Jenny Maria Gustava. Ylioppilasmatrikkeli 1853–1899. Helsingin yliopiston verkkojulkaisu. Viitattu 4.2.2016.
Joseph Erlanger

| Joseph Erlanger |
| --- | --- |

Henkilötiedot
Syntynyt: 5. tammikuuta 1874 San Francisco, Kalifornia, Yhdysvallat
Kuollut: 5. joulukuuta 1965 (91 vuotta) Saint Louis, Missouri, Yhdysvallat
Koulutus ja ura
Tutkinnot:  Johns Hopkinsin yliopisto
Instituutti:  Washington-yliopisto, St Louis
Oppilaat:  Herbert Gasser 
Tutkimusalue:  lääketiede
Palkinnot:   Nobelin fysiologian tai lääketieteen palkinto (1944)
Joseph Erlanger (5. tammikuuta 1874 – 5. joulukuuta 1965) oli yhdysvaltalainen tutkija, joka sai vuonna 1944 Nobelin lääketieteen palkinnon yhdessä entisen oppilaansa Herbert Gasserin kanssa hermosäikeisiin liittyvästä tutkimuksesta.
The Smoke

| ”The Smoke” Amorphis |
| --- | --- | --- |

Singlen tiedot
 Albumilta: Eclipse
 Julkaistu: 7. kesäkuuta 2006
 Formaatti: CDS
 Tyylilaji: heavy metal
 Kesto: 03.41
 Levy-yhtiö: Nuclear Blast
Listasijoitukset
  Suomen virallinen lista: 20.
Amorphiksen muut singlet
| ”House of Sleep” 2006 | ”The Smoke” 2006 | ”Silent Waters” 2007 |
The Smoke on suomalaisen Amorphiksen seitsemäs single. Se julkaistiin vuonna 2006 levymerkillä Nuclear Blast Records.
Kappale ylsi Suomen virallisen listan sijalle 20.
Kappaleet

The Smoke – 03.41
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Joseph F. Johnston

Joseph F. Johnston.
Joseph Forney Johnston (23. maaliskuuta 1843 – 8. elokuuta 1913) oli yhdysvaltalainen demokraattisen puolueen poliitikko, joka toimi Alabaman kuvernöörinä 1896–1900.
Johnston kuului Yhdysvaltain senaattiin vuosina 1907–1913. Hänen seuraajakseen Alabaman kuvernööriksi valittiin William J. Samford. Tämä oli kuitenkin osavaltion ulkopuolella hakemassa hoitoa terveysongelmiinsa, ja hänen tilallaan virkaa hoiti William D. Jelks.
Jiri Jalkanen

Jiri Jalkanen (s. 14. elokuuta 1970 Kuopio) on suomalainen kitaristi. Hän on Stone-yhtyeen perustajajäseniä ja soitti yhtyeessä vuoteen 1990. Suunnitelmissa oli myös kansainvälinen ura. Jäätyään pois Stone-yhtyeestä Jalkanen muutti New Yorkiin tarkoituksena perustaa uusi orkesteri ja jatkaa kansainvälistä muusikon uraa. Viisumin umpeuduttua hän ei hakenut uutta, vaan muutti takaisin Suomeen ja liittyi isänsä, laulaja Kari Tapion taustayhtyeeseen. Hänellä on myös pienimuotoisia kellariprojekteja.
Jenny Offill

Jenny Offill vuonna 2014.
Jenny Offill (s. 1968) on yhdysvaltalainen kirjailija. Kirjailijantyönsä ohella hän opettaa kirjoittamista Columbian yliopistossa
Muun muassa The New York Times nosti Offillin teoksen Syvien pohdintojen jaosto vuonna 2018 yhdeksi niistä 15 teoksesta, jotka muuttavat tapaamme lukea ja kirjoittaa. Se oli ehdolla mm. Folio Prizen, Pen Faulkner Awardin ja International Dublin Awardin saajaksi, ja siitä ollaan sovittamassa elokuvaa.
Offillini uudempi romaani Ilmastoja kertoo Donald Trumpin valinnan jälkeisestä ajasta Yhdysvalloissa, ja se valittiin Women’s Prize For Fiction -ehdokkaaksi.
Suomennetut teokset

Syvien pohdintojen jaosto (2018)
Ilmastoja (2020)
The Testament of Sherlock Holmes

| The Testament of Sherlock Holmes |
| --- | --- |

Kehittäjä:  Frogwares
Julkaisija:  Focus Home Interactive Atlus
Jakelija:  Steam ja GOG.com
Pelisarja:  Adventures of Sherlock Holmes
Pelimoottori:  Motion Capture
Julkaistu:  EU 20. syyskuuta 2012 NA 25. syyskuuta 2012
Lajityyppi:  seikkailu
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 16  USK 16 
Alusta:  Microsoft Windows, PlayStation 3, Xbox 360
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
The Testament of Sherlock Holmes on Frogwaresin kehittämä ja Focus Home Interactiven julkaisema seikkailupeli, joka kuuluu Adventures of Sherlock Holmes -pelisarjaan. Peli julkaistiin syyskuussa 2012 Microsoft Windowsille, PlayStation 3:lle ja Xbox 360:lle.
Ensimmäiset trailerit pelistä julkaistiin E3 2011 -tapahtumassa. Kuvakaappauksia julkaistiin kuukausi myöhemmin. Peli kehitettiin ensisijaisesti konsoleille ja siinä on uutta pelimekaniikkaa sekä uusi graafinen moottori. Frogwares on kuvaillut peliä suurimmaksi ja kauneimmaksi heidän tekemistään peleistä.
Peli perustuu kuvitteellisen salapoliisiin, Sherlock Holmesin, 56:een lyhyeen tarinaan ja neljään Arthur Conan Doylen kirjoittamaan romaaniin. Kuten moni muukin pelisarjan peli, The Testament of Sherlock Holmesinkin tapauksessa peli itsessään on alkuperäinen tarina ja juoni, joka ei perustu mihinkään Arthur Conan Doylen teoksista. The Testament of Sherlock Holmes perustuu vuoden 1898 Lontooseen, jossa Holmes on pääepäiltynä tapauksessa, jossa hän ei pysty todistamaan syyttömyttään.
Pelaaminen

Kuten Sherlock Holmes, pelaaja joutuu avoimiin tutkimuksiin. Pelaaja päättää itse, mitä vihjeitä seuraa ja mitkä sivuuttaa. Pelaaja voi tarkastella vihjeitä uudelleen. Pelaaja voi tehdä itse päätelmiä syyllisyydestä ja epäillyistä.
Pelissä käytetään uutta grafiikkamoottoria. Kehitetty on erityisesti monimutkaisia kohtauksia 19. vuosisadan Lontoossa. Myös ruumiiden muotoa on paranneltu. Pelaajalla on mahdollista käyttää peliohjainta pelatessa ja valvontajärjestelmä on muotoiltu erityisesti konsoleille. Lontoon grafiikka on saatu harppauksen verran paremmaksi. Pelissä pystyy myös päättämään itse, pelaako ensimmäisessä vai kolmannessa persoonassa. Holmes löytää johtolankoja ”kuudennen aistinsa” avulla.
Uusi pelimoottori on erityisesti rakennettu antamaan pelaajalle uskottavan, realistisen ja kiehtovan kuvan maailmankaikkeudesta. Ympäristössä pystyy kiinnittämään huomionsa pieniin yksityiskohtiin, ja niistä on mahdollista tehdä merkintöjä.